Document ID: 31987D0392

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 15ης Ιουνίου 1987
για την τροποποίηση του καθεστώτος που προβλέπεται από την απόφαση 87/60/ΕΟΚ του Συμβουλίου και εφαρμόζεται στα κράτη μέλη έναντι της Λαϊκής Δημοκρατίας της Κίνας όσον αφορά διάφορα γεωργικά και βιομηχανικά προϊόντα
(87/392/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 3420/83 του Συμβουλίου της 14ης Νοεμβρίου 1983 για τα καθεστώτα εισαγωγής προϊόντων καταγωγής χωρών κρατικού εμπορίου που δεν έχουν ελευθερωθεί στο επίπεδο της Κοινότητας (1), και ιδίως το άρθρο 9 παράγραφος 1,
Εκτιμώντας:
ότι η απόφαση 87/60/ΕΟΚ του Συμβουλίου (2) καθόρισε τις ποσοστώσεις εισαγωγής που θα ανοίξουν τα κράτη μέλη έναντι των χωρών εμπορίου για το έτος 1987·
ότι η μεικτή επιτροπή που έχει συσταθεί με τη συμφωνία εμπορικής και οικονομικής συνεργασίας μεταξύ της Ευρωπαϊκής Οικονομικής Κοινότητας και της Λαϊκής Δημοκρατίας της Κίνας της 21ης Μαΐου 1985 (3) συνήλθε στις Βρυξέλλες στις 12 Ιανουαρίου 1987 και ότι, μετά το πέρας των εργασιών της πρότεινε, μεταξύ άλλων μέτρων, το άνοιγμα και την αύξηση ορισμένων ποσοστώσεων εισαγωγής στην Κοινότητα όσον αφορά τα γεωργικά και βιομηχανικά προϊόντα καταγωγής Κίνας·
ότι, μετά την εξέταση των μέτρων που πρότεινε η μεικτή επιτροπή, πρέπει να δοθεί συνέχεια στην πρόταση αυτή, λαμβανομένου ιδίως υπόψη του άρθρου 5 παράγραφος 2 της προαναφερόμενης συμφωνίας μεταξύ της Ευρωπαϊκής Οικονομικής Κοινότητας και της Λαϊκής Δημοκρατίας της Κίνας,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
1. Τα επισυναπτόμενα παραρτήματα αντικαθιστούν τα αντίστοιχα παραρτήματα της απόφασης 87/60/ΕΟΚ.
2. Οι εισαγωγές που επιτρέπονται για την περίοδο που αρχίζει την 1η Ιανουαρίου 1987 μέχρι την ημερομηνία εφαρμογής της παρούσας απόφασης, που πρέπει να καταλογιστούν στις ποσοστώσεις που επισυνάπτονται στην απόφαση 87/60/ΕΟΚ, πρέπει να αφαιρεθούν από τις αντίστοιχες ποσοστώσεις που αναφέρονται στα παραρτήματα.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 15 Ιουνίου 1987.

Labels: 18
3
1